CELEX: 32020D0152
Language: fi
Date: 2020-02-03 00:00:00
Title: Komission täytäntöönpanopäätös (EU) 2020/152, annettu 3 päivänä helmikuuta 2020, Romanialle osoitettavasta kiellosta toistaa asetuksen (EY) N:o 1107/2009 53 artiklan 1 kohdan nojalla myönnettäviä lupia tehoainetta klotianidi tai imidaklopridi sisältäville kasvinsuojeluaineille käytettäväksi Brassica napus -kasvin pinnalla tuholaisten Phyllotreta spp. tai Psylliodes spp. torjuntaan (tiedoksiannettu numerolla C(2020) 458) (Ainoastaan romaniankielinen teksti on todistusvoimainen) (ETA:n kannalta merkityksellinen teksti)

5.2.2020   
               
               
                  FI
               
               
                  Euroopan unionin virallinen lehti
               
               
                  L 33/16
               
            
         KOMISSION TÄYTÄNTÖÖNPANOPÄÄTÖS (EU) 2020/152,
         annettu 3 päivänä helmikuuta 2020,
         Romanialle osoitettavasta kiellosta toistaa asetuksen (EY) N:o 1107/2009 53 artiklan 1 kohdan nojalla myönnettäviä lupia tehoainetta klotianidi tai imidaklopridi sisältäville kasvinsuojeluaineille käytettäväksi Brassica napus -kasvin pinnalla tuholaisten Phyllotreta spp. tai Psylliodes spp. torjuntaan
         
            
               (tiedoksiannettu numerolla C(2020) 458)
            
         
         (Ainoastaan romaniankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY (1) kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 ja erityisesti sen 53 artiklan 3 kohdan a alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksella (EU) N:o 485/2013 (2) muutettiin neonikotinoideihin kuuluvien tehoaineiden tiametoksaami, klotianidi ja imidaklopridi hyväksymisedellytyksiä. Kyseisen asetuksen 2 artiklassa kiellettiin tiettyjen kyseisiä tehoaineita sisältävillä kasvinsuojeluaineilla käsiteltyjen viljelykasvien siementen myynti ja käyttö, kasvihuoneissa käytettäviä siemeniä lukuun ottamatta. Jäsenvaltioiden oli näin ollen muutettava tai peruutettava kyseisiä tehoaineita sisältävien kasvinsuojeluaineiden nykyiset luvat.
                  
               
                     (2)
                  
                  
                     Romania on 28 päivästä helmikuuta 2014 toistuvasti myöntänyt asetuksen (EY) N:o 1107/2009 53 artiklan 1 kohdassa säädetyn poikkeuksen perusteella hätätilanteissa annettavia lupia, jotka kattavat kyseisiä tehoaineita sisältävillä kasvinsuojeluaineilla käsiteltyjen siementen käsittelyn, myynnin ja kylvämisen. Näistä hätätilanteita koskevista luvista ilmoitettiin asianmukaisesti komissiolle ja muille jäsenvaltioille.
                  
               
                     (3)
                  
                  
                     Romania ilmoitti 20 päivänä maaliskuuta 2017 komissiolle 1 päivästä helmikuuta 2017 alkaen 16 päivään toukokuuta 2017 saakka voimassa olevista neljästä hätätilanteita koskevasta luvasta, jotka koskevat kasvinsuojeluaineita, jotka sisältävät tehoaineita imidaklopridi (NUPRID AL 600 FS ja Seedoprid 600 FS), tiametoksaami (Cruiser 350 FS) ja klotianidi (PONCHO 600 FS), jotka on tarkoitettu käytettäväksi sekä Helianthus annuus että Zea mays -kasvien pinnalla Agriotes spp:n ja Tanymecus dilaticollisin torjuntaan. Romania ilmoitti 13 päivänä syyskuuta 2017 komissiolle kahdesta 21 päivästä heinäkuuta 2017 alkaen 16 päivään lokakuuta 2017 saakka voimassa olevasta hätätilanteita koskevasta luvasta, jotka koskevat kasvinsuojeluaineita, jotka sisältävät tehoaineita imidaklopridi (NUPRID AL 600 FS) ja klotianidi (MODESTO 480 FS), jotka on tarkoitettu käytettäväksi Brassica napus -kasvin pinnalla Phyllotreta spp:n ja Psylliodes spp:n torjuntaan.
                  
               
                     (4)
                  
                  
                     Komissio pyysi 15 päivänä syyskuuta 2017 asetuksen (EY) N:o 1107/2009 53 artiklan 2 kohdan mukaisesti Euroopan elintarviketurvallisuusviranomaista, jäljempänä ’elintarviketurvallisuusviranomainen’, arvioimaan useiden jäsenvaltioiden, Romania mukaan luettuna, tehoaineita klotianidi, imidaklopridi ja tiametoksaami sisältäville kasvinsuojeluaineille myöntämiä hätätilanteita koskevia lupia, jotka on tarkoitettu sellaisiin käyttötarkoituksiin, joita täytäntöönpanoasetuksella (EU) N:o 485/2013 ei enää hyväksytä, ottaen huomioon hätätilanteita koskeville luville asetuksen (EY) N:o 1107/2009 53 artiklan 1 kohdassa vahvistetut edellytykset.
                  
               
                     (5)
                  
                  
                     Romania ilmoitti 18 päivänä toukokuuta 2018 jälleen hätätilanteita koskevista luvista, jotka on myönnetty tehoaineita klotianidi ja imidaklopridi sisältäville kasvinsuojeluaineille MODESTO 480 FS ja NUPRID AL 600 FS siementen käsittelyyn ja käsiteltyjen siementen kylvämiseen käytettäväksi Brassica napus var. napobrassica -kasvien pinnalla Phyllotreta spp:n ja Psylliodes spp:n torjuntaan.
                  
               
                     (6)
                  
                  
                     Täytäntöönpanoasetuksella (EU) N:o 485/2013 säädetyt rajoitukset kyseisten kolmen tehoaineen osalta vahvistettiin komission täytäntöönpanoasetuksilla (EU) 2018/783 (3), (EU) 2018/784 (4) ja 2018/785 (5). Niissä rajoitettiin tehoaineita imidaklopridi, klotianidi ja tiametoksaami sisältävien kasvinsuojeluaineiden käyttöä edelleen siten, että niitä saa sallia käyttää ainoastaan hyönteismyrkkyinä pysyvissä kasvihuoneissa tai sellaisten siementen käsittelyyn, joita aiotaan käyttää ainoastaan pysyvissä kasvihuoneissa. Lisäksi tällaiset viljakasvit on pidettävä pysyvissä kasvihuoneissa koko niiden elinkaaren ajan.
                  
               
                     (7)
                  
                  
                     Elintarviketurvallisuusviranomainen totesi johdanto-osan 4 kappaleessa tarkoitetussa, komission pyynnöstä laaditussa ja 21 päivänä kesäkuuta 2018 julkaistussa teknisessä raportissa (6), että Romania oli myöntänyt hätätilanteita koskevan luvan kuudelle viljakasvi/tuholainen -yhdistelmälle, joista kolmen osalta sellaista hyväksyttyä vaihtoehtoista tehoainetta sisältävää tuotetta, jolla oli sama vaikutustapa, oli saatavilla; nämä yhdistelmät olivat Brassica napus / Phyllotreta atra., Brassica napus / Psylliodes chrysocephala ja Zea mays / Tanymecus dilaticollis. Neljää tuotetta, jotka kattoivat Zea mays / Tanymecus dilaticollis -yhdistelmän, jolle vaihtoehtoista tehoainetta oli saatavilla, käytettiin lisäksi samaan aikaan kattamaan muita viljakasvi/tuholainen -yhdistelmiä, kuten Zea mays /Agriotes spp., Helianthus annuus / Agriotes spp. ja Helianthus annuus / Tanymecus dilaticollis, joille vaihtoehtoista tehoainetta sisältävää tuotetta ei ollut saatavilla.
                  
               
                     (8)
                  
                  
                     Näin ollen komissio katsoo elintarviketurvallisuusviranomaisen arvion perusteella, että asetuksen (EY) N:o 1107/2009 53 artiklan 1 kohdassa säädetyt edellytykset eivät täyttyneet Romaniassa tehoainetta klotianidi sisältävän kasvinsuojeluainetta MODESTO 480 FS koskevan luvan osalta eivätkä tehoainetta imidaklopridi sisältävän kasvinsuojeluainetta NUPRID AL 600 FS koskevan luvan osalta viljelykasvi/tuholainen -yhdistelmien Brassica napus / Phyllotreta spp. ja Brassica napus / Psylliodes spp. osalta, koska kyseiset hätätilanteita koskevat luvat kattavat viljelykasvi/tuholainen -yhdistelmän, jonka osalta oli hyväksytty toinen vaihtoehtoista tehoainetta sisältävä tuote, jolla on sama vaikutustapa. Tuotteet, jotka kattoivat Zea mays / Tanymecus dilaticollis -yhdistelmän, jonka osalta oli hyväksytty toinen vaihtoehtoista tehoainetta sisältävä tuote, jolla on sama vaikutustapa, kattoivat myös toisen saman viljelykasvin tuholaisen, jonka osalta ei ollut saatavilla vaihtoehtoa, joten komissio katsoo, että kyseisten tuotteiden käyttö Zea mays -kasvin pinnalla on hyväksyttävää, koska useiden kasvinsuojeluaineiden käyttöä samalla viljelykasvilla eri tuholaisten torjuntaan olisi mahdollisuuksien mukaan vältettävä.
                  
               
                     (9)
                  
                  
                     Komissio pyysi 16 päivänä heinäkuuta 2018 päivätyllä kirjeellä Romaniaa vahvistamaan, ettei se toistaisi hätätilanteita koskevien lupien myöntämistä tehoainetta klotianidi sisältävälle kasvinsuojeluaineelle MODESTO 480 FS eikä tehoainetta imidaklopridi sisältävälle kasvinsuojeluaineelle NUPRID AL 600 FS käytettäväksi viljelykasvi/tuholainen -yhdistelmiin Brassica napus / Phyllotreta spp. ja Brassica napus / Psylliodes spp. Romania katsoi 18. syyskuuta 2018 antamassaan vastauksessa, että kyseiset hätätilanteita koskevat luvat olivat perusteltuja.
                  
               
                     (10)
                  
                  
                     Komissio katsoo tarpeelliseksi tehdä päätöksen, jonka mukaan Romania ei saa toistaa hätätilanteita koskevien lupien myöntämistä klotianidia ja/tai imidaklopridia sisältäville kasvinsuojeluaineille käytettäväksi viljelykasvi/tuholainen -yhdistelmiin Brassica napus / Phyllotreta spp., tai Brassica napus / Psylliodes spp..
                  
               
                     (11)
                  
                  
                     Pysyvä kasvi-, eläin-, elintarvike- ja rehukomitea ei ole antanut lausuntoa puheenjohtajansa asettamassa määräajassa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakukomitea ei antanut lausuntoa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Romania ei saa toistaa asetuksen (EY) N:o 1107/2009 53 artiklan 1 kohdan nojalla lupien myöntämistä tehoainetta klotianidi tai imidaklopridi sisältäville kasvinsuojeluaineille, jotka on tarkoitettu käytettäväksi Brassica napus -kasvin pinnalla tuholaisten Phyllotreta spp. tai Psylliodes spp. torjuntaan.
         
         
            2 artikla
            Tämä päätös on osoitettu Romanialle.
         
         
            Tehty Brysselissä 3 päivänä helmikuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 309, 24.11.2009, s. 1.
         
            (2)  Komission täytäntöönpanoasetus (EU) N:o 485/2013, annettu 24 päivänä toukokuuta 2013, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden klotianidi, tiametoksaami ja imidaklopridi hyväksymisedellytyksistä sekä kyseisiä tehoaineita sisältävillä kasvinsuojeluaineilla käsiteltyjen siementen käytön ja myynnin kieltämisestä (EUVL L 139, 25.5.2013, s. 12).
         
            (3)  Komission täytäntöönpanoasetus (EU) 2018/783, annettu 29 päivänä toukokuuta 2018, täytäntöönpanoasetuksen (EU) N:o 540/2011 muuttamisesta tehoaineen imidaklopridi hyväksymisedellytysten osalta (EUVL L 132, 30.5.2018, s. 31).
         
            (4)  Komission täytäntöönpanoasetus (EU) 2018/784, annettu 29 päivänä toukokuuta 2018, täytäntöönpanoasetuksen (EU) N:o 540/2011 muuttamisesta tehoaineen klotianidi hyväksymisedellytysten osalta (EUVL L 132, 30.5.2018, s. 35).
         
            (5)  Komission täytäntöönpanoasetus (EU) 2018/785, annettu 29 päivänä toukokuuta 2018, täytäntöönpanoasetuksen (EU) N:o 540/2011 muuttamisesta tehoaineen tiametoksaami hyväksymisedellytysten osalta (EUVL L 132, 30.5.2018, s. 40).
         
            (6)  EFSA Supporting Publications 2018:EN-1416.